Asentel n wahil-a yuwi-d ɣef yisental inmetiyen, aladɣa adeg d twuri n tmeṭṭut deg tmetti taqbaylit, almend n tira n tunggalant tuntit. Isental-a d wid icudden ɣer wuntitan. Aḍru yettawi-d ɣef umennuɣ n tmeṭṭut deg tmetti-is. Aya dayen icudden ɣer usatal anmetti. Nra ad d-neglem amek i d-yella umennuɣ-a, s lmendad n uḍris aseklan: ungal aqbayli. Anect-a ad dyessuter taɣuri tanmettit, maca war ma nekcem ɣer tmiḍranin, tilqayanin n tussna tanmettit.